১৬ গেল ১৭ আইলো তুমি আইলা না... | কিছুমিছু | Jugantor
রবিবার, ০২ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
টিউটোরিয়াল
বাতায়ন
উপসম্পাদকীয়
বাংলার মুখ
নগর-মহানগর
উত্তরের জনপদ
আবহমান চট্টগ্রাম
দুটি পাতা একটি কুঁড়ি
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ভিডিও
শোকগাঁথা হলি আর্টিজান
ফিচার
দ্বিতীয় সংস্করণ
বিচ্ছু
কাজের চাপ কমাতে ভবিষ্যতে বিসিবির সভাপতি নয়; পরিচালক হয়ে থাকতে চাই: নাজমুল হাসান পাপন
হোম
কিছুমিছু
মোকাম্মেল হোসেন    |
প্রকাশ : ০২ জানুয়ারি, ২০১৭ ০২:৫৫:৫১
প্রিন্টঅঅ-অ+
১৬ গেল ১৭ আইলো তুমি আইলা না...
১২০ কিলোমিটার দূর থেকে লবণ বেগমের কণ্ঠস্বর ভেসে এলো। গলায় বিষাদ ঢেলে বললাম-
: ১৬ গেল ১৭ আইলো, তুমি আইলা না!
খ্রিস্টিয় ২০১৬ সাল সম্প্রতি গত হয়েছে। আজ ২০১৭ সালের প্রথম মাসের দ্বিতীয় দিবস। ১৬-১৭ নিয়ে আমার মুখে উচ্চারিত পদ্য শুনে লবণ বেগম খুব মজা পেল। বলল-
: তোমার কথা শুইন্যা লোকজন তোমারে মজনুর খালাত ভাই বজলু মনে করবে আর ভাববে, আহা রে! ২০১৬ সাল বেচারার বিরহে কাটছে; ২০১৭ সালেও যার অবসান ঘটেনি!
- ঘটনা তো সত্য।
: সত্য হইলেও ফারাক কয়দিনের?
ফারাক অবশ্য বেশিদিনের না। ছেলেদের স্কুলের বার্ষিক পরীক্ষা শেষ হওয়ার পর গতবছরের ডিসেম্বর মাসের শেষ সপ্তাহে তারা মায়ের সঙ্গে পিঠা-পায়েস খেতে গ্রামে গেছে। পত্রিকা অফিসে চাকরি না করে অন্য কোনো পেশায় থাকলে নিশ্চয়ই আমিও তাদের সঙ্গে যুক্ত থাকতে পারতাম! ঢাকা শহরের কোলাহল আর ধূলামাখা বাতাসের হাত থেকে কয়েকদিনের জন্য নিস্কৃতি পেয়ে নির্মল বায়ু সেবনের পাশাপাশি রান্নাঘরে চুলার পাশে বসে মা ও শাশুড়ির হাতের হরেকরকম গরমাগরম পিঠার স্বাদ নিতে পারতাম। কিন্তু হায়! সাংবাদিকতা এমন এক পেশা, বিশেষ কোনো কারণ ছাড়া এক-দুদিনের বেশি ছুটি পাওয়া দুষ্কর! তারপরও আশায় বুক বেঁধে বিভাগীয় প্রধানের সামনে দাঁড়ালাম। বললাম-
: ভাই, আমারে সাতদিনের ছুটি দেওন লাগব!
বস এমনভাবে তাকালেন, যেন আমাকে তিনি চিনতে পারছেন না। হুঁশে আসার পর চোখ কপালে তুলে বললেন-
: সাত-দিনের ছু-টি!
- হ।
: কীজন্য?
- বউ-বচ্চারা গ্রামে যাইতেছে। আমিও তাদের লগে যাইতে চাই।
: এইটা পত্রিকা অফিস। বউ-বাচ্চাদের সঙ্গে তাল মিলাইলে চলব? আমি আমার বিবাহের সময় মাত্র তিনদিনের ছুটি পাইছি, তাও জোর-জবরদস্তি কইরা। আর আপনে বউ-বাচ্চার পোটলা টানার জন্য সাতদিনের ছুটি চাইতেছেন! সেভেন ডে’স! হাউ ইজ ইট পসিবল!
: শুধু পোটলা টানার বিষয় না। আরও বিষয় আছে।
- আর কী বিষয়?
: নির্মল বায়ু সেবন করব।
- কী করবেন?
: গ্রামে যাইয়া নির্মল বায়ু সেবন করার ইচ্ছা পোষণ করছি।
বস আমার কথা শুনে হো-হো করে কতক্ষণ হাসলেন। তারপর বললেন-
: শুনছি, আগের দিনে মানুষ হুক্কার আগায় কল্কি বাইন্ধা তামাক সেবন করত। ইদানিং এক ফ্যাশন বাইর হইছে- অভিজাত শ্রেণীর ইয়াং ও ক্রেজি ছেলেমেয়েয়া বিভিন্ন হোটেল-রেস্টুরেন্ট-ক্লাবে যাইয়া ‘সিসা’ সেবন করে। হুক্কাও না, সিসাও না- আপনে যাবেন বায়ু সেবন করতে! বায়ু একটা সেবন করার বিষয় হইল? বায়ু তো ত্যাগ করার বিষয়!
: ভাই, বিষয়টারে আপনে হালকা কইরা ফেলতেছেন! আমি কিন্তু সিরিয়াসলি বলছি।
- বুঝলাম সিরিয়াসলি বলছেন। এইজন্য গ্রামে যাওয়ার দরকার কী? আপনে জাহাঙ্গীর নগর বিশ্ববিদ্যালয়ের ক্যাম্পাসে চইলা যান। সেইখানে নির্মল বায়ু সেবনের সুযোগ তো পাবেনই, সেইসঙ্গে অতিথি পাখিদের কল-কাকলি শুইন্যা, তাদের ওড়াওড়ি দেইখ্যা বিমুগ্ধ হইয়া যাবেন।
: শুধু বায়ু সেবনের বিষয় না, আরও বিষয় আছে।
- আর কী বিষয়?
: শাশুড়ি পিঠা খাওয়ার দাওয়াত দিছেন। আর আম্মাও তার পোলারে পিঠা খাওয়ানোর জন্য অস্থির হইয়া পড়ছেন।
বস আরেক প্রস্থ হাসলেন। হাসি থামার পর বললেন-
: আজকাল পিঠা খাওয়ার জন্য দল বাইন্ধা গ্রামে যাওয়ার সেই ট্রাডিশন আছে? ঢাকা শহরের অলি-গলিতে এখন হাজার হাজার পিঠা-পুলির দোকান। দোকানদাররা হরেক রকমের পিঠার পসরা সাজাইয়া বইসা রইছে। আপনে আণ্ডাবাচ্চা সবাইরে লইয়া দোকানে যাবেন, অর্ডার দিবেন আর গপাগপ গিলবেন। ব্যস, পিঠা-পর্ব ফিনিস।
রাস্তাঘাটের পিঠা আর মা-শাশুড়ির হাতে বানানো পিঠা কি এক? এসব কথা কে কাকে বোঝাবে! হতাশ হয়ে রণে ভঙ্গ দিলাম। পত্রিকা অফিসে ‘ডে-অফ’ বলে একটা কথা চালু আছে। সাপ্তাহিক ছুটি বোঝাতে কলমজীবী মহল ডে-অফ শব্দ ব্যবহার করে। ডে-অফের দিন পরিবার-পরিজনের সঙ্গে ময়মনসিংহ যাওয়ার পর পাইকাররা কারওয়ান বাজারে আড়তের সামনে ট্রাক থেকে যেভাবে আলু-বাইগনের বস্তা ছুঁড়ে ফেলে, সেভাবে তাদের ছুঁড়ে ফেলে পরদিন খুব ভোরে ঢাকায় আসার প্রস্তুতি নিচ্ছি, লবণ বেগম বলল-
: তোমার খাবার রেডি। খাইতে আসো।
খেতে বসার পর পাতে এটা-সেটা দিতে দিতে লবণ বেগম বলল-
: নার্গিসের মারে বলবা, সাতদিনের খাবার যেন একদিনে রান্না কইরা ফ্রিজে না ঢোকায়। প্রতিদিনের খাবার যেন প্রতিদিন রান্না কইরা দেয়।
পশ্চিমবঙ্গের দাদারা যাদের ‘ঠিকে ঝি’ বলে, নার্গিসের মা হচ্ছে সেই টাইপের গৃহকর্মে সাহায্যকারী মহিলা, দেশে যারা বুয়া নামে পরিচিত। আমাদের মা-চাচিরা গৃহকাজে সাহায্যকারী জনবল নিয়ে যেরকম আরাম-আয়েশে সময় কাটিয়েছেন, এ যুগের বউ-ঝি’রা সে সুযোগ থেকে প্রায় বঞ্চিতই বলা চলে। বর্তমানে ফুলটাইম গৃহকর্মী পাওয়া আর আসমানের চাঁদ পাওয়া প্রায় সমান কথা। নারীর ব্যাপক কর্মসংস্থান ও ক্ষমতায়নের এই যুগে পোকড়া-ধোকড়া ফুলটাইমার গৃহকর্মী দু’একজন যাওবা পাওয়ার চান্স ছিল, সরকার তাদের নানারকম প্রশিক্ষণের ব্যবস্থা করে বিদেশে পাঠিয়ে দিচ্ছে। দেশের মধ্যবিত্ত ও নিন্মমধ্যবিত্তের এখন একমাত্র ভরসা হল নার্গিসের মা টাইপের বুয়া। নার্গিসের মা লবণ বেগমের শর্ত মানবে বলে মনে হচ্ছে না। সে সকালবেলা আমাদের বাসায় এসে আধাঘন্টা, সর্বোচ্চ চল্লিশ মিনিট সময় ব্যয় করে। ঠিক একচল্লিশ মিনিটের মাথায় মোবাইল ফোনে হ্যালো-হ্যালো করতে করতে সে বাসা থেকে বের হয়ে যায়, আরেক বাসায় নাস্তা তৈরি করতে। নার্গিসের মা সময় ভাগ করে সকাল-সন্ধ্যা বিভিন্ন বাসায় শ্রম বিক্রি করে। তার সময় অনেক মূল্যবান। এ দামি সময়ে ভাগ বসাতে চাইলে হিতে বিপরীত হতে পারে। সে যদি গোসা করে নোটিশ দিয়ে দেয়, তাহলে নাস্তা-পানি যা পাওয়ার কথা, সেটাও জুটবে না। সবকিছু জানার পরও লবণ বেগমের সঙ্গে কথা কাটাকাটি করতে গেলাম না। জীবন থেকে শিক্ষা নিয়েছি, ঘুড়ির সুতা কাটাকাটি করা আর নারীজাতির সঙ্গে কথা কাটাকাটি করা এক জিনিস নয়। শুধু নার্গিসের মা’র বিষয়ে নয়, লবণ বেগম যদি বলে-
: আসমান থেইকা কিছু তারা আইন্যা আমারে একটা মালা গাইথা দেও তো!
আমি কোনো বাক্য ব্যয় না করে বলব-
: আইচ্ছা।
সে মালা আসমানের তারা দিয়ে গাথা হবে, না পুঁতি দিয়ে গাথা হবে, তার ফয়সালা সময়মতো হবে। নার্গিসের মা’র ব্যাপারে ‘আইচ্ছা’ বলার পর দেখলাম, এর অবসান ঘটেনি। আরও ‘আইচ্ছা’ বাকি আছে। লবণ বেগম কিছুক্ষণ আমার ভোজনক্রিয়া পর্যবেক্ষণ করে বলল-
: আমরা বাসায় যাওয়ার আগ পর্যন্ত চোখ বন্ধ কইরা সিঁড়ি দিয়া নামবা। চোখ বন্ধ কইরা সিঁড়ি দিয়া উঠবা। ডাইনে-বামে কোনোদিকে তাকাবা না।
ইঙ্গিতটা স্পষ্ট। কোনো কাটাকাটি-ফাটাফাটির মধ্যে না গিয়ে শিশুর মতো সরল ভঙ্গিতে উচ্চারণ করলাম-
: আইচ্ছা।
- কেউ যদি আহ্লাদ কইরা কোনো খাবার লইয়া আসে, খাওয়া তো দূরস্থান, চোখ তুইল্যা সেদিকে তাকানোও নিষেধ দিলাম।
: আইচ্ছা।
- সামনে ইংরেজি নববর্ষ। নববর্ষের বাহানা তুইল্যা কোনো প্রকার আয়োজন কইরা দাওয়াত দিলে বলবা, গতকাইল থেইকা আমার পাতলা পায়খানা শুরু হইছে। শুধু স্যালাইন আর ডাবের পানির ওপর আছি।
: যদি বিশ্বাস না করে?
- বিশ্বাস না করলে প্রমাণ দিবা।
: কী প্রমাণ দিব?
- জোলাপের বড়ি খাইয়া হাগু পাতলা করার ব্যবস্থা করবা। তারপর কাঁচের বয়ামে সেই বস্তু চিনি বেগমের সামনে রাইখ্যা বলবা- এই দেখেন আপা, স্যাম্পল। এইবার আপনেই বলেন, আমি সত্য বলছি, না মিথ্যা বলছি।
: আইচ্ছা। কিন্তু...
- কিন্তু কী?
: যদি মিষ্টি নিয়া আইসা বলে, মিষ্টি খাইলে কোনো সমস্যা নাই, তখন কী করব?
- ওই মিষ্টি ভুলেও মুখে তুলবা না। কার মনে কী আছে, কে জানে! সাধারণত মিষ্টিজাতীয় খাবার লইয়াই তুকতাক কারবার বেশি চলে।
: তুকতাক কারবার মানে!
- মানে যাদুটোনা। যাদুটোনা করা মিষ্টি খাওয়ার পর দেখা গেল, তুমি আর হুঁশে নাই।
- বেহুঁশ করার কারবার তো রাস্তাঘাটে অজ্ঞান পার্টির লোকজন কইরা থাকে।
: রাস্তাঘাটের অজ্ঞান পার্টির চাইতে আশপাশের অজ্ঞান পার্টি আরও বেশি ভয়ংকর। কাজেই সাবধান। খুব সাবধান।
- আইচ্ছা, ঠিক আছে। একটা কথা বলি?
: কী কথা?
- চিনি বেগমের সঙ্গে আমার বেশি খাতির, না তোমার? বছরে আমি কয়দিন তার বাসায় যাই, আর তুমি দিনে কয়বার যাও?
: না যাইয়া উপায় আছে? একদিন আইসা বলে, আপা নতুন একটা ড্রেস কিনছি- দেইখ্যা যান তো, কেমন হইছে। পরের দিন আইসা বলে- বাচ্চার ইংরেজি গ্রামারটা বুঝতে পারতেছি না, আপনে একটু আইসা বুঝাইয়া দিয়া যান। তার পরের দিন আইসা বলে- চুলায় আচার বসানোর পর রেসিপি ভুইল্যা গেছি। আপা, কাইন্ডলি আমারে উদ্ধার করেন। এর পরের দিন...
: তুমি তো তারে ফেসবুক ফ্রেন্ডও বানাইছো!
- বানাইছি কী আমুদ কইরা? সে উইলিংলি ফ্রেন্ড রিকোয়েস্ট পাঠাইছে। তাও তো ছয়মাস ঝুলাইয়া রাখছিলাম। তারপর পর স্বীকৃতি দিছি।
ঢাকায় আসার পর নার্গিসের মা’র কাছে প্রস্তাব পেশ করতেই সে মুখ বেঁকিয়ে বলল-
: আপা তো বইলাই খালাস! সকালবেলা গ্যাসের কী অবস্থা হয়, এইটা আপা জানে না? এইরহম টিমটিমাইয়া জ্বলা গ্যাস দিয়া এক মুঠ চাইলের ভাত ফুটাইতেই আমার জান কবজ হওয়ার দশা। প্রত্যেকদিন সব খাবারের আয়োজন কেমনে করবাম?
গ্যাসের সমস্যা মানে জাতীয় সমস্যা। এক্ষেত্রে নার্গিসের মা’র কী আর করার আছে! কাজেই সে তার রুটিনে পরিবর্তন ঘটাল না। অফিসে থেকে বাসায় ফেরার পর লবণ বেগমের নির্দেশ অনুযায়ী দু’চোখ বন্ধ করে সিঁড়ি টপকাচ্ছি- হঠাৎ গলা খাঁকারির শব্দ কানে এলো। পরক্ষণেই চিনি বেগমের গলার স্বর শুনতে পেলাম। বিস্ময়মাখা গলায় ভদ্রমহিলা বলে উঠলেন-
: কী ব্যাপার! আপনে এইরকম কানাবাবা সাইজ্যা সিঁড়ি ভাঙ্গতেছেন কেন! চোখে কিছু পড়ছে নাকি?
আর চোখ বন্ধ রাখার উপায় নেই। চোখ মেলে পিটপিট করে বললাম-
: না।
- তাইলে এইরকম করতেছিলেন কেন?
: ফায়ার সার্ভিসের লোকজন মাঝেমধ্যে মহড়া দেয়, দেখেন নাই? সেইরকম মহড়া দিতেছিলাম।
- ফায়ার সার্ভিসের লোকজন তো তাদের চাকরির অংশ হিসেবে এই কাজ করে। আপনে কোন দুঃখে কানাবাবার মহড়া দিতেছেন?
: যদি ভবিষ্যতে কাজে লাগে?
- কী রকম!
: যদি কোনো কারণে অন্ধ-টন্ধ হইয়া যাই, দৃষ্টিশক্তি বিনষ্ট হইয়া যায়, তখন এই মহড়া কাজে লাগবে।
- আজাইরা কামে গজাইরা বুদ্ধি। আপনে এত বোকা কেন, বলেন তো!
: আরে! ভবিষ্যতের ভাবনা মাথায় রাইখ্যা প্রস্তুতি সম্পন্ন কইরা রাখলে ক্ষতি কী?
- রাখেন আপনের ভবিষ্যৎ-ভাবনা। স্মার্টলি সিঁড়ি পার হইতে হইতে বাসায় যান।
: আইচ্ছা।
পরদিন বাসায় ফেরার পর আবার সিঁড়িতে চিনি বেগমের মুখোমুখি হলাম। তিনি মুচকি হেসে বললেন-
: আইজ আপনের বাসায় ঢুকছিলাম।
- বাসায় ঢুকছিলেন মানে! কেমনে ঢুকলেন? তালা দেয়া ছিল না?
: তালা দেয়া ছিল। আপনের বুয়া সকালে কাপড় ভিজাইয়া রাইখ্যা গেছিল। বিকালবেলা সেইগুলা কাচতে আইসা দরজার তালা আর খুলতে পারে না।
- কেন?
: সে তো বলল, জর্দা দিয়া পান খাওয়ার পর তার মাথা ঘুরাইতেছে। সেইজন্য ঠিকমতো তালার মধ্যে চাবি ঢুকাইতে পারতেছে না। আমি ছাদে যাইতেছিলাম। আমারে দেইখ্যা বলল, আপা, তালাটা একটু খুইল্যা দেন তো!
গল্পটা বিশ্বাসযোগ্য নয়। তারপরও বিশ্বাস করার ভান করে বললাম-
: অঃ।
- আপনের বাসায় ঢোকার পর তো দেখি অবস্থা ভয়াবহ। ১৪-১৫টা রুটি আধাছেঁকা কইরা ফ্রিজে রাইখ্যা দিছে। ওইগুলার মধ্যে ফাংগাস পইড়া গেছে। তরকারিও তো কয়েকদিনের বাসি মনে হইল। আপনে এই ফাংগাস পড়া রুটি আর বাসি তরকারি খান কেমনে?
: খাই। অভ্যাস হইয়া গেছে।
- যদি মারাত্মক কোনো অসুখ-বিসুখ হয়?
: হবে না।
- কেমনে বুঝলেন, হবে না? এক কাজ করি, আপা না আসা পর্যন্ত আমি আপনের নাস্তা আর খাবার রেডি কইরা পাঠাইয়া দিব। ঠিক আছে?
- না, না।
: না কেন! সমস্যা কী?
- কোনো সমস্যা নাই। আমি এই খাবার খাইয়াই সন্তুষ্ট আছি।
থার্টিফার্স্ট নাইটের সন্ধায় হঠাৎ দরজার বেল বেজে ওঠল। দরজা খুলে দেখি, চিনি বেগম দাঁড়িয়ে আছেন। ভদ্রমহিলা হাসিমুখে বললেন-
: আপনেরে দাওয়াত দিতে আসলাম।
- কিসের দাওয়াত?
: ছাদে আইজ আমরা থার্টিফার্স্ট নাইট উদযাপন করব। বাড়িওয়ালার পারমিশন নেয়া হইছে। বাইরের দোকান থেইকা বিরাট আকারের দুইটা সাউন্ড বক্সও ভাড়া আনা হইছে। আপনে কিন্তু অবশ্যই আমাদের সঙ্গে যোগ দিবেন।
- উহুঁ! আমার পক্ষে সম্ভব না।
: কেন সম্ভব না?
- আমার প্রচণ্ড মাথা ধরছে। আমি ওইসব হাউকাউয়ের মধ্যে যাইতে পারব না।
: মাথা ধরছে! আমি মাথা টিইপ্যা দেই?
চিনি বেগমের কথা শুনে আমার মুখ হা হয়ে গেল। ঠোঁটে রহস্যময় হাসির আবির্ভাব ঘটিয়ে চিনি বেগম বললেন-
: মুখ বন্ধ করেন। আমি কি সত্যি সত্যি বলছি নাকি? মজা করার জন্য বলছি।
ছাদে খুব হৈচৈ হচ্ছে। ঘড়িতে ১২টা ১মিনিট বাজার সঙ্গে সঙ্গে আতশবাজির শব্দ শোনা গেল। আতজবাজির পর্ব শেষ হতেই ব্রায়ান অ্যাডামসের গলা ভেসে এলো। তিনি উচ্চসুরে গেয়ে উঠলেন-
: হোয়েন ইউ লাভ সাম ওয়ান...
ফোনের অপরপ্রান্ত থেকে লবণ বেগম বলল-
: কী ব্যাপার! থুম ধইরা রইছো কেন?
লবণ বেগমের প্রশ্নের উত্তর না দিয়ে জিজ্ঞেস করলাম-
: তুমি কবে আসবা?
- আমি আইলেই কী, আর না আইলেই কী! আমারে কি তোমার কোনো প্রয়োজন আছে?
: ্্এইসব কী ধরনের কথাবার্তা! প্রয়োজন নাই মানে? তোমারে ছাড়া তো আমি একেবারেই অচল।
- সত্য?
: একশ’বার সত্য। হাজারবার সত্য। আমি বর্তমানে এক ঠ্যাইংগা বকের মতো উদাসীন দৃষ্টিতে তোমার আসার পথের দিকে চাইয়া রইছি।
- মাছের নড়াচড়া দেখলে এক ঠ্যাইংগা বকের দুই ঠ্যাইংগা হইতে কিন্তু টাইম লাগে না!
লবণ বেগমের কথা শুনে চুপ হয়ে গেলাম। নিজের কথার জালে নিজেই আটকে গেছি। এখন আর কিছুই করার নেই...
মোকাম্মেল হোসেন : সাংবাদিক
mokamia@hotmail.com
শীর্ষ খবর
সর্বশেষ খবর
জাতীয়
'জেএমবি প্রধান আইয়ুব বাচ্চুকে অচিরেই গ্রেফতার করা হবে'
নির্বাচনে সেনাবাহিনী স্ট্রাইকিং ফোর্স হিসেবে থাকবে: ওবায়দুল
আন্তর্জাতিক
গোমাংস বহনের অভিযোগে পিটিয়ে হত্যা: বিজেপি নেতা গ্রেফতার
কংগ্রেসের কাছে ক্ষমতা হারাচ্ছে ট্রাম্প!
রাজনীতি
মুসলিম নিধন প্রতিরোধে ব্যর্থতা ক্ষমার অযোগ্য: মাহমুদুর রহমান
সাত মামলায় জামিন বুলুর
খেলা
পাতানো ম্যাচে পাকিস্তানের কাছে হার কোহলি-যুবরাজদের!
হয় সমঝোতা, নয় সফর বয়কট অজিদের
দেয়াল দেয়াকে কেন্দ্র করে যুবক খুন
গোমাংস বহনের অভিযোগে পিটিয়ে হত্যা: বিজেপি নেতা গ্রেফতার
১০ হাজার টাকা মুচলেকায় সিটিসেল এমডির জামিন
সেতুটি ৩ বছরেও পুনঃনির্মাণ হয়নি!
গোলাপগঞ্জে পাহাড়-টিলায় ঝুঁকিতে ২শতাধিক পরিবার
ভারতে পাচারের সময় মাদ্রাসা ছাত্রকে উদ্ধার
মাদক ছেড়ে শুদ্ধ হতে নারীসহ ৬জনের আত্মসমর্পণ
দেশের বেশিরভাগ এলাকায় বৃষ্টিপাত অব্যাহত থাকতে পারে
কুষ্টিয়ায় বজ্রপাতে শিশুসহ নিহত ৫
'চক্রান্তের বিরুদ্ধে সতর্ক অবস্থানে ১৪ দল'
কিছুমিছু বিভাগের অারও খবর
১৬ গেল ১৭ আইলো তুমি আইলা না...
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
দশ দিগন্ত
খেলা
টিউটোরিয়াল
সুরঞ্জনা
শিল্প বাণিজ্য
বাংলার মুখ
উত্তরের জনপদ
আবহমান চট্টগ্রাম
দুটি পাতা একটি কুঁড়ি
আনন্দ নগর
দ্বিতীয় সংস্করণ
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
১০ হাজার টাকা মুচলেকায় সিটিসেল এমডির জামিন       ৬১ জনের বিরুদ্ধে দুদকের মামলা, গ্রেফতার ২       মুসলিম নিধন প্রতিরোধে ব্যর্থতা ক্ষমার অযোগ্য: মাহমুদুর রহমান       সিলেটে বন্যা পরিস্থিতির অবনতি, ১৭৪ স্কুল বন্ধ       সন্ধ্যায় বঙ্গভবনে যাচ্ছেন প্রধানমন্ত্রী